laion/Wikipedia-Exotic huggingface dataset:
נתאל ז'ולאן

נתאל אנטואן ז'וליאן ז'ולאן (בצרפתית: Nathaël Antoine Julian Julan;‏ 19 ביולי 1996 – 3 בינואר 2020) היה כדורגלן צרפתי ששיחק בעמדת החלוץ. הוא שיחק בקבוצת גנגאן במסגרת ליגת העל הצרפתית, ובקבוצות לה האבר וואלנסיין במסגרת ליגת המשנה הצרפתית. ז'ולאן גדל במחלקת הנוער של לה האבר, ובשנת 2014 החל לשחק בקבוצת המילואים של המועדון. ב-2 באוקטובר 2015 ערך את הופעת הבכורה שלו בקבוצה הראשונה של המועדון, בתיקו 0-0 נגד שאמו ניור במסגרת המחזור העשירי בליגת המשנה הצרפתית לעונת 2015/2016. ב-30 ביוני 2016 חתם על חוזה מקצועני ראשון לשלוש שנים במועדון. ב-4 בנובמבר 2016 הבקיע את שער הבכורה שלו במועדון, בניצחון 2-0 על לאוואל במסגרת המחזור ה-14 בליגה לעונת 2016/2017. בסך הכל ערך 39 הופעות ליגה במדי המועדון, בהן הבקיע שבעה שערים. ב-31 בינואר 2018 חתם ז'ולאן על חוזה לשלוש שנים וחצי בגנגאן מליגת העל הצרפתית. ב-23 בספטמבר 2018 ערך את הופעת הבכורה שלו במועדון, בהפסד 3-1 לז'ירונדן דה בורדו במסגרת המחזור השישי בליגה לעונת 2018/2019. הוא ערך עשר הופעות ליגה בעונה זו, לפני שהושאל לוואלנסיין. בתום העונה נשרה גנגאן לליגת המשנה הצרפתית. ב-10 בינואר 2019 הושאל ז'ולאן לוולאנסיין מליגת המשנה הצרפתית עד לתום עונת 2018/2019. ב-18 בינואר ערך את הופעת הבכורה שלו במועדון, בתיקו 1-1 נגד שאטורו במסגרת המחזור ה-21 בליגה. במשחק זה הבקיע את שער הבכורה שלו במועדון, ובסך הכל ערך 13 הופעות ליגה במהלך תקופת ההשאלה, בהן הבקיע שני שערים. לקראת עונת 2019/2020 חזר ז'ולאן לגנגאן, שבינתיים נשרה לליגת המשנה הצרפתית. לפני מותו הספיק לערוך הופעת ליגה אחת במדי הקבוצה הראשונה של המועדון, ושלוש הופעות נוספות במדי קבוצת המילואים של המועדון, בהן הבקיע שני שערים. ב-3 בינואר 2020 נהרג ז'ולאן בתאונת דרכים עם רכב האאודי Q5 בדרכו חזרה לביתו מאימון קבוצתו. מדיה וקבצים בנושא נתאל ז'ולאן בוויקישיתוף נתאל ז'ולאן, באתר Transfermarkt נתאל ז'ולאן, באתר Soccerway נתאל ז'ולאן, באתר BDFutbol נתאל ז'ולאן, באתר WorldFootball.net נתאל ז'ולאן, באתר FootballDatabase.eu Le Havre: Nathaël Julan passe professionnel באתר פראנס פוטבול, 30 ביוני 2016 (בצרפתית) EA Guingamp. Julan a signé pour 3 ans et demi באתר Le Télégramme, ‏ 1 בפברואר 2018 (בצרפתית) Guingamp: Nathaël Julan prêté à Valenciennes (L2) sans option d'achat באתר פראנס פוטבול, 10 בינואר 2019 (בצרפתית) Décès de Nathaël Julan באתר הרשמי של גנגאן, 3 בינואר 2020 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נתאל ז'ולאן".
מחברות שחורות

מחברות שחורות היא סדרה תיעודית בת חמישה פרקים משנת 2021 על רונית אלקבץ שנוצרה על ידי אחיה, שלומי אלקבץ. הסדרה שודרה בכאן 11 ונכון לספטמבר 2023, זכתה לכ-58,000 צפיות. הסדרה הופקה בסיוע תאגיד השידור הישראלי, הקרן החדשה לקולנוע וטלוויזיה, קרן גשר לקולנוע רב תרבותי, קרן אביחי ומפעל הפיס. הסדרה מורכבת מקטעי וידאו אשר צילם אלקבץ בשנים 1988–2021 בפריז, מרוקו, בקריות, ובתל אביב, ומחומרי גלם מתוך הפרויקטים הקולנועיים של השניים. הקטעים נערכו מתוך אלפי שעות של חומרים שנערכו במשך כחמש שנים. הסדרה הייתה מועמדת לחמש קטגוריות בפרס הקולנוע הדוקומנטרי הישראלי: סדרה תיעודית, עיצוב אמנותי, עיצוב פסקול, עריכה וצילום. בסופו של דבר הסדרה זכתה בשלושה פרסים: פרס הסדרה התיעודית הטובה ביותר, פרס העריכה לז'ואל אלקסיס ופרס העיצוב האמנותי ליואב רז. הסדרה אף זכתה בפרס קמינגס לעריכה (פרס שהוענק לעורכת, ז'ואל אלכסיס). בנובמבר 2022 הסדרה הופיעה ברשימת "15 יצירות הדוקו הישראלי הכי טובות של כאן 11" של Time Out תל אביב. גם רועי אבן וזוהר אורבך מ-Tvbee שיבחו את הסדרה. מחברת ראשונה: האם מחברת שנייה: האב מחברת שלישית: הבת מחברת רביעית: הסיפור מחברת אחרונה: פנים אל פנים אתר האינטרנט הרשמי של מחברות שחורות באתר תאגיד השידור הישראלי. רותה קופפר, "המוות של רונית אלקבץ כל הזמן ריחף מעל", באתר כלכליסט, 7 בדצמבר 2021 מחברות שחורות, באתר הפורום הדוקומנטרי בישראל "מחברות שחורות" היא הזוכה הגדולה בטקס פרסי הפורום הדוקומנטרי, באתר אייס, 13 בדצמבר 2022 bar cohen, כל הזוכים והזוכות | טקס פרסי הפורום הדוקומנטרי 2022, באתר הפורום הדוקומנטרי בישראל, ‏2023-01-04 אורית מרלין רוזנצוויג, רונית אלקבץ שלי: 6 חברות מספרות על הזיכרונות והגעגועים ליוצרת הבלתי נשכחת, באתר ynet, 7 בדצמבר 2021 עמית קלינג, עצמאות בעיניים: 15 יצירות הדוקו הישראלי הכי טובות של כאן 11, באתר עצמאות בעיניים: 15 יצירות הדוקו הישראלי הכי טובות של כאן 11 | טיים אאוט, ‏2022-11-24 רועי אבן, ‏"מחברות שחורות" היא לא סדרה ולא סרט. היא אירוע, באתר ‏מאקו‏, 23 ביוני 2022 זוהר אורבך, ‏הסדרות המומלצות של 2022, באתר ‏מאקו‏, 21 בדצמבר 2022
איוואן חיימה

איוואן חיימה פחואלו (בספרדית: Iván Jaime Pajuelo; נולד ב-26 בספטמבר 2000 במאלגה שבספרד) הוא כדורגלן ספרדי המשחק בעמדת קשר הכנף בקבוצת פורטו מליגת העל הפורטוגלית. חיימה גדל במחלקות הנוער של רומה לוס, קונחיטו ומאלגה. בשנת 2017 החל לשחק בקבוצת המילואים של מאלגה. ב-11 בספטמבר 2018 ערך את הופעת הבכורה שלו בקבוצה הראשונה של מאלגה, בהפסד 2-1 לאלמריה במסגרת הסיבוב השני של גביע המלך הספרדי לעונת 2018/2019. ב-12 ביוני 2020 ערך את הופעת הבכורה שלו בלה ליגה, בהפסד 3-1 לווסקה במסגרת המחזור ה-32 לעונת 2019/2020. בסך הכל ערך שלוש הופעות ליגה במדי הקבוצה הראשונה של המועדון. ב-23 בספטמבר 2020 חתם חיימה על חוזה לחמש שנים בפמליקאו מליגת העל הפורטוגלית. ב-18 באוקטובר ערך את הופעת הבכורה שלו במועדון, בתיקו 3-3 נגד פארנסה במסגרת המחזור הרביעי בליגה לעונת 2020/2021. ב-4 באפריל 2021 הבקיע את שער הבכורה שלו במועדון, בניצחון 2-0 על פאסוס די פריירה במסגרת המחזור ה-25 בליגה. הוא שיחק במועדון במשך שלוש עונות, בהן ערך 64 הופעות ליגה והבקיע 14 שערים. ב-31 באוגוסט 2023 חתם על חוזה לחמש שנים בפורטו מליגת העל הפורטוגלית. איוואן חיימה, באתר Transfermarkt איוואן חיימה, באתר Soccerway איוואן חיימה, באתר BDFutbol איוואן חיימה, באתר FootballDatabase.eu OFICIAL: Iván Jaime é reforço do Famalicão באתר Mais Futebol, ‏ 23 בספטמבר 2020 (בפורטוגזית) Iván Jaime é Dragão até 2028 באתר הרשמי של פורטו, 31 באוגוסט 2023 (בפורטוגזית)
נדב מייסלס

נדב מייסלס הוא קצין בצה"ל בדרגת אלוף-משנה, המשמש מפקד חטיבת יפתח. קודם לכן שימש מפקד גדוד 906 וקצין אג"ם של עוצבת הבזק. מעוטר צל"ש אלוף על פועלו במבצע צוק איתן. התגייס לצה"ל במרץ 2005 לחטיבת גולני, גדוד 13 ועבר מסלול הכשרה כלוחם, קורס מ"כים חי"ר וקורס קציני חי"ר. במלחמת לבנון השנייה שימש כמפקד כיתה בפלוגת המסלול בגדוד ולאחר מכן יצא לקורס קצינים. לקראת מבצע צוק איתן גויס מלימודיו להיות מפקד כוח הפינוי של חטיבת גולני. על פועלו במבצע הוענק לו צל"ש אלוף. בשנת 2019 מונה למפקד גדוד 906. בהמשך מונה לקצין אג"ם של עוצבת הבזק בין השנים 2021–2023. ב-2023 הועלה לדרגת אל"ם ומונה למפקד חטיבת יפתח. ישי כהן, עזה, ‏מח"ט יפתח בריאיון ראשון: "לא סופרים ימים - אלא הישגים; אנחנו שולטים בשג'אעיה", באתר כיכר השבת, 26 בדצמבר 2023 מצפן מורשת - לילה לא שקט, סרטון באתר יוטיוב (אורך: 7:10) קורין אלבז-אלוש, חטיבת יפתח יצאה מעזה: "המלחמה לא נגמרה, נתייצב ככל שנידרש", באתר ynet, 25 בינואר 2024 קובי פינקלר, סבב מינויים בצה"ל: מפקדים חדשים לחטיבות ביהודה ושומרון, באתר ערוץ 7, 28 בנובמבר 2022 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
טאנר טסמן

פרנסיס טאנר ג'יימס טסמן (באנגלית: Francis Tanner James Tessmann; נולד ב-23 בספטמבר 2001 בברמינגהאם שבאלבמה, ארצות הברית) הוא כדורגלן אמריקאי המשחק בעמדת הקשר בקבוצת אולימפיק ליון מהליג 1 ובנבחרת ארצות הברית. טסמן גדל במחלקת הנוער של דאלאס. בשנת 2019 ערך מספר הופעות בקבוצת המילואים של המועדון, ובין השנים 2020–2021 ערך 28 הופעות ליגה במסגרת ה-MLS במדי הקבוצה הראשונה של המועדון. ב-15 ביולי 2021 חתם טסמן בונציה מהסרייה א'. ב-15 באוגוסט ערך את הופעת הבכורה שלו במועדון, בניצחון על פרוזינונה במסגרת הסיבוב הראשון של קופה איטליה לעונת 2021/2022. ב-22 באוגוסט ערך את הופעת הבכורה שלו בליגה, בהפסד 2-0 לנאפולי במסגרת המחזור הראשון בליגה לעונת 2021/2022. הוא ערך 20 הופעות ליגה בעונה זו, ובסופה נשרה ונציה לסרייה ב'. ב-27 באוגוסט 2024 חתם באולימפיק ליון. ב-31 בינואר 2021 ערך אסמן את הופעת הבכורה שלו בנבחרת ארצות הברית, בניצחון 7-0 על נבחרת טרינידד וטובגו במשחק ידידות. נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024). מדיה וקבצים בנושא טאנר טסמן בוויקישיתוף טאנר טסמן, ברשת החברתית אקס (טוויטר) טאנר טסמן, באתר Transfermarkt טאנר טסמן, באתר Soccerway טאנר טסמן, באתר BDFutbol טאנר טסמן, באתר WorldFootball.net טאנר טסמן, באתר National Football Teams טאנר טסמן, באתר FootballDatabase.eu טאנר טסמן, באתר ESPN Tanner Tessmann joins Venezia FC באתר הרשמי של ונציה, 15 ביולי 2021 (באנגלית) "Tanner Tessmann joins Olympique Lyonnais until 2029". actusnews.com (באנגלית). 27 באוגוסט 2024. {{cite web}}: (עזרה) Marko MItrović names 2024 U.S. Olympic Men's Soccer Team באתר הרשמי של פדרציית הכדורגל של ארצות הברית, 8 ביולי 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאנר טסמן".
עבד אל-קהאר קאדרי

עבד אל-קהאר קאדרי (בערבית: عبد القهار قادري, בתעתיק מדויק: עבד אלקהאר קאדרי; נולד ב-24 ביוני 2000 באל-חמאמאת שבאלג'יריה) הוא כדורגלן אלג'יראי המשחק בעמדת הקשר ההתקפי בקבוצת קורטרייק מליגת העל הבלגית ובנבחרת אלג'יריה. קאדרי גדל במחלקת הנוער של פאראדו. הוא החל את הקריירה המקצוענית שלו בקבוצה הבוגרת של המועדון, במדיה ערך 46 הופעות ליגה והבקיע חמישה שערים במסגרת ליגת העל האלג'יראית. ב-12 באוגוסט 2021 חתם קאדרי על חוזה לארבע שנים בקורטרייק מליגת העל הבלגית. ב-12 ביוני 2022 ערך קאדרי את הופעת הבכורה שלו בנבחרת אלג'יריה, בניצחון 2-1 על נבחרת איראן במשחק ידידות. עבד אל-קהאר קאדרי, באתר Transfermarkt עבד אל-קהאר קאדרי, באתר Soccerway עבד אל-קהאר קאדרי, באתר National Football Teams עבד אל-קהאר קאדרי, באתר FootballDatabase.eu KVK Verwelkomt Abdelkahar Kadri באתר הרשמי של קורטרייק, 12 באוגוסט 2021 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבד אל-קהאר קאדרי".
סמואל בומנדיל

סמואל בומנדיל (נולד ב-1978) הוא קצין בצה"ל בדרגת תת-אלוף, המשרת כקצין חינוך ראשי. קודם לכן שימש מדריך ראשי במכללה לביטחון לאומי וראש מערך החינוך. בומנדיל התגייס לצה"ל בשנת 1997 למערך מגל בהמשך עבר קורס קצינים. במהלך שירותו שימש קצין חינוך של עוצבת געש, קצין חינוך של פיקוד הצפון. בשנים 2014 - 2016 שימש כמפקד יחידת "הנוער והקהילה". בשנת 2016 הועלה לדרגת סגן אלוף ומונה למפקד חוות השומר. בשנת 2017 זכה במקום ה-3 בפרס הרמטכ"ל לכתיבה צבאית. בשנים 2018–2019 יצא ללימודים במכללה לביטחון לאומי וסיים כחניך מצטיין. לאחר מכן הועלה לדרגת אלוף-משנה ומונה לראש מערך החינוך בחיל החינוך, והיה שותף להקמת מערך קציני המורשת. בשנת 2021 מונה למדריך ראשי במכללה לביטחון לאומי. ב-10 בספטמבר 2024 מונה בומנדיל לקצין החינוך והנוער הראשי, והוא הראשון בתפקיד שצמח בחיל החינוך. בומנדיל מרבה לכתוב על סוגיות של רוח לחימה, מוראל, ושדה הקרב הפוסט-מודרני. מאמריו התפרסמו בבמות צבאיות (כדוגמת מערכות ובין הקטבים) ואזרחיות. בומנדיל מתגורר בגליל, נשוי ואב לחמישה ילדים. יש לו תואר ראשון בפסיכולוגיה ובכלכלה מהאוניברסיטה העברית בירושלים ותואר שני במדעי המדינה מאוניברסיטת חיפה. מדיה וקבצים בנושא סמואל בומנדיל בוויקישיתוף קורות חייו של קצין החינוך והנוער הראשי, תת-אלוף סמואל בומנדיל, באתר צה"ל חגי עינב, החיילים בגולן יכירו כל נ"צ – וכל פרח וציפור, באתר ynet, 2 באוגוסט 2010 תא"ל סמואל בומנדיל נכנס לתפקיד קצין החינוך והנוער הראשי, באתר צה"ל, 11 בספטמבר 2024 יריב פלג, "המשימה שלנו היא האדם", באתר ישראל היום, 12 באוקטובר 2017 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
הכל שבור ורוקד

הכל שבור ורוקד הוא סרט קולנוע ישראלי משנת 2016 בכתיבה, משחק ובימויו של נוני גפן, עם נוני גפן, דודו טסה וקובי פרג' בתפקידים הראשיים. שם הסרט נלקח מהשיר Ghost של להקת הדלתות - "Everything is broken up and dances". הסרט עוסק בצעיר הסובל מהלם קרב ומהוריו, חבריו ופסיכיאטרים שמנסים לעזור לו. הסרט היה מועמד לשלושה פרסי אופיר בטקס פרסי אופיר לשנת 2016 - דודו טסה היה מועמד לפרס אופיר לשחקן המשנה הטוב ביותר, אורי בראונר כנרות היה מועמד לפרס אופיר למוזיקה המקורית הטובה ביותר ותולי חן ואביב אלדמע היו מועמדים לפרס אופיר לפסקול הטוב ביותר. נוני (נוני גפן) הוא סטודנט שנקרא לשירות מילואים ברצועת עזה במבצע צוק איתן. הנגמ"ש שלהם נפגע בטיל ונוני מצליח להימלט ממנו לפני שהוא מתפוצץ וכל הלוחמים בו נהרגים. הוא חוזר להוריו שבור נפשית וסובל מהפרעת דחק פוסט-טראומטית קשה. הוא אינו מגיב לסביבה ונמצא במצב קטטנוני עם סיוטי לילה מלויים בזעקות והתקפי חרדה קשים ביום עם מבזקים מהירים שעוברים במוחו על ההיתקלות עם המחבלים. הוריו שלומי (מכרם ח'ורי) ופני (גילת אנקורי) מיואשים ואובדי עצות והאב מטפל בו כמו ילד קטן ורוחץ אותו באמבטיה. הפסיכיאטר הצבאי (יוסי מרשק) נעזר בפסיכיאטר נוסף (זאב טנא) וקובע שמדובר בשבר פסיכוטי פלוס פוסט טראומה אך כל הטיפולים נכשלו. לנוני יש שני חברים קרובים ביותר שרוצים לעזור לו - רותם (דודו טסה) וגלעד (קובי פרג'). רותם הוא זמר ויוצר ומציע להורים שנוני יגור אצלו בתל אביב. לנוני היה דוד בשם אמנון שהיה זמר ונהרג במלחמת יום הכיפורים. הפסיכיאטר מציע להחדיר לנוני את המחשבה שהוא כעת אמנון והוא זמר כדי לנסות לבקע את חומת הבידוד הנפשי שלו. רותם לוקח את נוני למועדון "לבונטין 7" ומבקש מהמנהל יובל (יובל רוביצ'ק) לעשות לו טובה אישית ולתת לנוני/אמנון להופיע שם. הוא מזמין לבמה את אמנון (נוני) ששר את "אם כבר לבד" כשרותם מלווה אותו. אמנון זוכה לתשואות ומתחיל להתפרסם והאמרגן ניצן זעירא (דביר בנדק) מפיק לו סינגל. בהופעה "נדבקת" אליו תיירת גרמניה בשם אנה (ביאה ברוקס) ועוברת לגור בחדרו עד שהיא לא מסוגלת לסבול את התנהגותו והתפרצויותיו ונוטשת אותו. מצבו הנפשי מידרדר והוא מנסה לחדש את הקשר עם הדס (גאיה טראוב) שהייתה חברתו בעבר אך היא מסרבת. לרותם נמאס ממנו והוא גם מקנא באמנון על הצלחתו למרות שאינו זמר או נגן. הוא מבקש מההורים שיבואו לקחת את נוני. נוני בורח ומסתובב ברחובות וכולם דואגים לשלומו. לבסוף הם נאספים ללבונטין 7 ונוני מגיע לשם ושר להם שיר אופטימי על התפייסות ותקווה לעתיד טוב יותר. "הכל שבור ורוקד", במסד הנתונים הקולנועיים IMDb (באנגלית) "הכל שבור ורוקד", באתר ספר הקולנוע הישראלי "הכל שבור ורוקד", באתר אידיבי "הכל שבור ורוקד", במסד הנתונים הקולנועיים KinoPoisk (ברוסית) "הכל שבור ורוקד", במיזם "אישים" לתיעוד היצירה הישראלית קדימון להכל שבור ורוקד, באתר יוטיוב מאחורי הקלעים של הכל שבור ורוקד, באתר יוטיוב קליפ שיר הנושא "אם כבר לבד" בביצוע אורי בראונר כנרות, באתר יוטיוב נוני גפן נתראיין על הכל שבור ורוקד ב"חי בסרט", באתר יוטיוב הכל שבור ורוקד, בקרן הקולנוע הישראלי שמוליק דובדבני, ביקורת סרט: "הכל שבור ורוקד" - הלם קרב זה לא רוקנ'רול, באתר ynet, 5 במרץ 2017
אדם זורקאן

אדם זורקאן (בערבית: آدم زرقان, בתעתיק מדויק: אדם זרקאן; נולד ב-6 בינואר 2000 בסטיף שבאלג'יריה) הוא כדורגלן אלג'יראי המשחק בעמדת הקשר בקבוצת שרלרואה מליגת העל הבלגית ובנבחרת אלג'יריה. קאדרי גדל במחלוקת הנוער של סטיף ופאראדו. הוא החל את הקריירה המקצוענית שלו בקבוצה הבוגרת של פאראדו, במדיה ערך 71 הופעות ליגה והבקיע שמונה שערים במסגרת ליגת העל האלג'יראית. ב-28 ביוני 2021 חתם זורקאן על חוזה לארבע שנים בשרלרואה מליגת העל הבלגית. ב-8 באוגוסט ערך את הופעת הבכורה שלו במועדון, בתיקו 1-1 נגד לוון במסגרת המחזור השלישי בליגה לעונת 2021/2022. במשחק זה הבקיע את שער הבכורה שלו במועדון. בשתי העונות שלו במועדון ערך 68 הופעות ליגה, בהן הבקיע שבעה שערים. ב-21 בספטמבר 2019 ערך זורקאן את הופעת הבכורה שלו בנבחרת אלג'יריה, בתיקו 0-0 נגד נבחרת מרוקו במסגרת מוקדמות אליפות האומות האפריקאיות לשנת 2020. הוא נכלל בסגל הנבחרת לטורניר גביע אפריקה לאומות 2021 בשנת 2022, אך לא שיחק בטורניר. אדם זורקאן, באתר Transfermarkt אדם זורקאן, באתר Soccerway אדם זורקאן, באתר WorldFootball.net אדם זורקאן, באתר National Football Teams אדם זורקאן, באתר FootballDatabase.eu Mercato : Charleroi attire le milieu offensif algérien Adem Zorgane באתר RTBF, ‏ 28 ביוני 2021 (בצרפתית)
הישאם בודאווי

הישאם בודאווי (בערבית: هشام بوداوي, בתעתיק מדויק: השאם בודאוי; נולד ב-23 בספטמבר 1999 בבשאר שבאלג'יריה) הוא כדורגלן אלג'יראי המשחק בעמדת הקשר בקבוצת ניס מליגת העל הצרפתית ובנבחרת אלג'יריה. בודאווי גדל במחלקת הנוער של פאראדו. הוא החל את הקריירה המקצוענית שלו בקבוצה הבוגרת של המועדון, במדיה ערך 37 הופעות ליגה והבקיע שער אחד במסגרת ליגת העל האלג'יראית. ב-2 בספטמבר 2019 חתם בודאווי בניס מליגת העל הצרפתית. ב-24 בספטמבר ערך את הופעת הבכורה שלו במועדון, בהפסד 3-1 למונקו במסגרת המחזור השביעי בליגה לעונת 2019/2020. ב-21 בדצמבר הבקיע את שער הבכורה שלו במועדון, בניצחון 3-0 על טולוז במסגרת המחזור ה-19 בליגה. ב-27 בדצמבר 2018 ערך בודאווי את הופעת הבכורה שלו בנבחרת אלג'יריה, בניצחון 1-0 על נבחרת קטר במשחק ידידות. הוא נכלל בסגל הנבחרת לטורניר גביע אפריקה לאומות 2019, וערך שתי הופעות בטורניר, בו זכתה נבחרתו. נכלל בסגל נבחרת אלג'יריה לטורניר גביע אפריקה לאומות 2023. נבחרת אלג'יריה גביע אפריקה לאומות (1): 2019 מדיה וקבצים בנושא הישאם בודאווי בוויקישיתוף הישאם בודאווי, ברשת החברתית אינסטגרם הישאם בודאווי, באתר Transfermarkt הישאם בודאווי, באתר Soccerway הישאם בודאווי, באתר WorldFootball.net הישאם בודאווי, באתר National Football Teams הישאם בודאווי, באתר FootballDatabase.eu Hicham Boudaoui, the latest Aiglon באתר הרשמי של ניס, 2 בספטמבר 2019 (באנגלית)
שייטת אוניות המערכה השנייה (בריטניה)

שייטת אוניות המערכה השנייה הייתה שייטת ימית של הצי המלכותי הבריטי שהורכבה מאוניות מערכה. שייטת אוניות המערכה השנייה הייתה בתחילה חלק מה"גרנד פליט" ("הצי הגדול") של הצי המלכותי. לאחר מלחמת העולם הראשונה הוחזר ה"גרנד פליט" לשמו המקורי, הצי האטלנטי. השייטת שינתה את הרכבה לעיתים קרובות כאשר אוניות נפגעו, פרשו או הועברו. כחלק מה"גרנד פליט", השייטת השתתפה בקרב יוטלנד. במהלך קרב יוטלנד, הרכב שייטת אוניות המערכה השנייה היה כדלקמן: פלגה ראשונה אה"מ קינג ג'ורג' החמישי אוניית הדגל של תת אדמירל סר מרטין ג'ראם; קפטן פ.ל. פילד; אה"מ אייג'קס קפטן ג.ה. ביירד; אה"מ סנטוריון קפטן מ. קולמה-סימור ; אה"מ ארין קפטן ו.א. סטנלי ; פלגה שנייה אה"מ אוריון אוניית הדגל של אדמירל משנה א.ק. לוויסון; קפטן או. בקהאוז; אה"מ מונרך קפטן ג.ה. בורט; אה"מ קונקרור קפטן ה.ה.ד. טותיל; אה"מ ת'ארנדרר קפטן ג'.א. פרגוסון. בשלב זה הייתה השייטת בצי הבית והורכבה מ: אה"מ רויאל אוק ספינת הדגל של אדמירל משנה הנרי בלגרוב; קפטן וו.ג. בן; אה"מ רויאל סובריין קפטן ל.ו. מורגן; אה"מ ראמיליס קפטן ה.ט. ביילי-גרומן; אה"מ נלסון קפטן ג.ג'.א. מיילס; אה"מ רודני קפטן א.נ. סירפט. תת-אדמירל סר ג'ון ג'ליקו (מאי-דצמבר 1912) תת-אדמירל סר ג'ורג' וורנדר (1912–1915) תת-אדמירל סר מרטין ג'ראם (1915–1916) תת-אדמירל סר ג'ון דה רובק (1916–1919) תת-אדמירל סר הנרי אוליבר (מרץ-אפריל 1919) תת-אדמירל סר ארתור לבסון (1919–1920) תת-אדמירל סר ויליאם ניקולסון (1920–1921) אדמירל משנה רג'ינלד דראקס (1929–1930) אדמירל משנה צ'ארלס ליטל (1930–1931) אדמירל משנה וילפרד פרנץ' (1931–1932) אדמירל משנה רגנאר קולווין (1932–1933) אדמירל משנה מקס הורטון (1933–1935) אדמירל משנה צ'ארלס רמזי (1935–1937) תת-אדמירל לאכלן מקינון (1937–1939) אדמירל משנה לנסלוט הולנד (ינואר-ספטמבר 1939) אדמירל משנה הנרי בלגרוב (ספטמבר-אוקטובר 1939) תת-אדמירל סר אלבן קרטייס (1941–1942) תת-אדמירל סר ברוס פרייזר (1942–1943) תת-אדמירל סר הנרי מור (1943–1944)
ספריית כץ

ספריית כץ או ספריית ישיבת הר עציון היא הספריה הישיבתית־תורנית הגדולה בישראל.[דרוש מקור] הספרייה מנוהלת על ידי ישיבת הר עציון והמכללה האקדמית הרצוג, ומאפשרת גישה חופשית לספרים במדיניות המדף הפתוח. הספרייה יוסדה בעקבות חזונו של הרב יהודה עמיטל ראש ישיבת הר עציון, ונקראה על שם מרדכי ועדינה כץ. האוסף כולל תרומות מאוספים שונים ונדירים, כמו ספריית קהילת עץ חיים מאמסטרדם, ספרייתו של הרב ישכר תמר ועוד. ב־1992 היו בספרייה 35,000 כרכים תורניים. נכון ל־2017 יש בספרייה 90,000 כותרים. מתוכם כ־1,000 כתבי עת שונים, וכ־7,000 כרכים באנגלית. בספרייה גם אוסף של תצלומי כתבי יד, דפוסים ישנים ועתיקים של ספרים שונים. בקומה העליונה נמצאת ספריית מכללת הרצוג שכוללת בעיקר ספרות לא תורנית. הספרייה מנוהלת על ידי אהרן ביג'ל. בין מנהלי הספרייה בעבר הרב אליהו בלומנצויג, יוסף אביב"י, הרב הלל רחמני והרב יואל קטן. בספרייה מצויה ספרייתו הפרטית של הרב ישכר תמר, שהיה חבר הרבנות הראשית לתל אביב, וכתב פירוש בשבעה כרכים על כל הירושלמי בשם "עלי תמר". ספרייה זו מכילה כ־8,000 ספרים, ביניהם ספרים עתיקים ונדירים. בשנות ה־80 של המאה ה־20 עם הידלדלות הקהילה האשכנזית באמסטרדם שבהולנד, נמסרה הספרייה המקומית לידי הישיבה, ומוקמה בחדר המכונה 'חדר אמסטרדם'. במתחם מכללת הרצוג הסמוכה לישיבה נמצאת הספרייה הפדגוגית, המכילה ספרי חינוך והוראה. בנוסף נמצאת במתחם מרכזיה פדגוגית המכילה עשרות אלפי מאמרים, קטעי עיתונות, דפי עבודה וחוברות בנושאים שונים, המיועדים לתלמידי המכללה במסגרת התנסותם בתחום ההוראה. Yaakov Aronson, The Otsar Hasefarim of Yeshivat Har Etzion: A Unique Yeshiva Library, Judaica Librarianship 8 (1-2), 1994, עמ' 132-138 doi: 10.14263/2330-2976.1256 (באנגלית) אתר האינטרנט הרשמי של ספריית ישיבת הר עציון אתר האינטרנט הרשמי של ספריות המכללה האקדמית הרצוג אהרון ביג'ל, in The Gush: הספריה התורנית של ישיבת הר עציון - חזון והגשמה, באתר in The Gush, ‏2017-04-04 Ya'akov Aronson, Yeshiva Libraries in Israel, Judaica Librarianship 6, 1992-12-31, עמ' 38–42 doi: 10.14263/6/1992/1345 אהרן ביג'ל, הספריה התורנית של ישיבת הר עציון - חזון והגשמה, באתר in The Gush, ‏2017-04-04 הספרייה, באתר ישיבת הר עציון הרב אהרן ביג'ל, תגליות מאוצרות ספריית ישיבת הר עציון, באתר Safranim's Blog, ‏2013-01-06 הרב דוד ארונובסקי, יברך את בית אהרן, חידושים וחדשות מספריית ישיבת הר עציון, באתר מכללת הרצוג.
ציגיינער נשמה

ציגיינער נשמה הוא אלבום הבכורה של הזמר והשחקן הישראלי יוני אילת. את האלבום הוציאה בשנת 2010 לאור חברת התקליטים פונוקול. כל השירים הם גרסאות כיסוי לשירי האלבום נשמה צוענית של ירדנה ארזי, שיצא לאור בשנת 1987. באותה שנה ביצע אילת את שירי האלבום על במת הפסטיבל למוזיקה יהודית באמסטרדם. דאס ציגיינערל דער מענטש ווען זי טאנצט וואס האב איך ווינט און פייער מיין פידעלע שווארצע אויגן א ציגיינער ליבע יריד פון ליבע ציגיינער נשמה מאמע לשון אור ברנע, מזל טוב, פורמט גוסס: הקומפקט דיסק בן 30, באתר ynet, 2 באוקטובר 2012
איילה אינגדשט (אלבום)

איילה אינגדשט הוא אלבום הבכורה של זמרת ה-R&B הישראלית איילה אינגדשט. את האלבום הוציאה בשנת 2007 לאור חברת התקליטים הד ארצי בקטלוג 64509 על גבי תקליטור. ממנו יצאו הלהיטים "ממהרת", שדורג במקום השישי במצעד של רשת ג' ו"אהבנו", שהגיע למקום השביעי במצעד הפזמונים השבועי של גלי צה"ל. איילה אינגדשט – איילה אינגדשט, דיסקוגס
עיטם (פירושונים)

האם התכוונתם ל... עיטם – סוג של עופות דורסים במשפחת הנציים במקרא ובספרות חז"ל עיטם (עיר מקראית) – עיר בתקופת המקרא, בנחלת שבט יהודה סלע עיטם – אתר מקראי המוזכר בספר שופטים בתיאור חיי שמשון עין עיטם – מעיין באזור ירושלים שמוזכר בדברי חז"ל כלי טיס נחשון עיטם – הכינוי של מטוסי גאלפסטרים G550 המופעלים בטייסת 122 של חיל האוויר הישראלי, ראו גאלפסטרים 5 אישים אוריאל עיטם (יליד 1967) – רב ישראלי איתם (פירושונים) עיט (פירושונים)
את שאהבה נפשי (מחזה)

את שאהבה נפשי הוא מחזה ישראלי מאת איתי סגל בבימויו של משה קפטן אשר עלה לראשונה ב-25 בדצמבר 2021 בתיאטרון הבימה. המחזה נכתב בהשראת פיגוע הירי בבר נוער ועוסק, בין השאר, בטיפולי המרה, הומופוביה ופשעי שנאה. דבורי באום, אישה דתיה ואמו של יהונתן, תלמיד ישיבה בן 17 וחצי, מוזעקת בשעת לילה מאוחרת לבית חולים במרכז הארץ לשם הובהל בנה לאחר שנפצע קשה בפיגוע בברנוער. בעוד יהונתן מחוסר הכרה, דבורי מחכה בחדר ההמתנה שמישהו יגיד לה מה מצבו של בנה. דבורי לא יודעת מה זה הברנוער, וכאשר חוקר משטרה הומופוב שבא לתחקר אותה מגלה לה, בצורה קרה וחסרת אמפתיה, כי מדובר במקום מפגש לבני נוער מהקהילה הגאה, היא לא באמת מבינה מה זה קשור לבן שלה - שאמר לה שהוא נוסע להרצליה לפגוש את חבריו ללימודים מהישיבה. בזמן שדבורי מחכה שיהונתן יתעורר, היא פוגשת את אדם: בחור צעיר ונאה שנפצע קל בפיגוע ודואג מאוד לבן שלה, בלי שיוכל להסביר לה מדוע. כאשר יהונתן מתעורר הוא מבין שהנסיבות דחקו אותו לצאת מחוץ לארון, על אף שלא היה לו עניין לצאת ממנו בזמן הקרוב. היציאה הכפויה של יהונתן מהארון הופכת אינטנסיבית עד כדי כך שאינה מותירה לו רגע דל להתמודדות עם טראומת הפיגוע. בתחילה, דבורי מתכחשת לכל אמירה או רמז לעובדות המעידות על כך שבנה הוא הומוסקסואל. היא עושה ככל יכולתה כדי להדחיק, להשתיק, לטייח. כל זאת, על מנת שלא יידבק שום רבב במשפחה, המתגוררת ביישוב דתי, שהאב בה אהרון עומד בפני קידום חשוב במוסד חינוכי מקומי. אהרון מנסה להכיל את הסיטואציה, שכן אהבתו לבנו גדולה מדבקותו בכללים הנוקשים, אם כי גם הוא בסופו של יום אינו מסוגל לצאת נגד אשתו ונגד הקהילה בה הם חיים כל חייהם. יהונתן נקרע בין שני עולמות: מצד אחד הוא רוצה לרצות את הוריו, לשמור על אורח חיים דתי ולהפסיק את השמועות מסביב; מצד שני, הוא יודע בסתר ליבו שהוא באמת נמשך לגברים. בשיאם של דברים – דבורי מאלצת את יהונתן להיפגש עם הרב אלישע בניסיון לנסות לשנות את בנה באמצעות טיפול המרה. בעקבות הטיפול, יהונתן נחשף להיסטוריית משפחתו שהובילה את כולם לסיטואציות כואבות וקשות. טיפול ההמרה המשפיל מטלטל את יהונתן, שמחליט לעזוב את בית הוריו ועובר לגור בתל אביב יחד עם אדם. את שאהבה נפשי הוא ביטוי הלקוח משיר השירים ג,א: ”עַל מִשְׁכָּבִי בַּלֵּילוֹת בִּקַּשְׁתִּי אֵת שֶׁאָהֲבָה נַפְשִׁי; בִּקַּשְׁתִּיו, וְלֹא מְצָאתִיו”. ביוני 2022 דווח כי הזכויות על ההצגה נמכרו עבור הפקת גרסה קולנועית. אתר האינטרנט הרשמי של את שאהבה נפשי (באתר תיאטרון הבימה) את שאהבה נפשי טריילר, סרטון באתר יוטיוב ביקורות את שאהבה נפשי (הבימה) – ההצגה הכי טובה בתיאטרון כרגע, באתר מיוזיקלס, ‏5 בפברואר 2022 זוהר אורבך, ‏לא "חשובה". טובה, באתר ‏מאקו‏, 10 בפברואר 2022 עומרי פיינשטיין, ‏איך זה להיות הומו בישראל? ההצגה הזאת מספרת את כל הסיפור, באתר "Time Out ישראל", ‏11 בפברואר 2022 גור רוזן, הכינו את הממחטות: “את שאהבה נפשי” היא הצגה נפלאה ומרגשת עד דמעות, באתר WDG, ‏14 במרץ 2022 ננו שבתאי, למרבה הצער, ההצגה "את שאהבה נפשי" עדיין מאוד רלוונטית, באתר הארץ, 14 בפברואר 2022 אורית הראל, "את שאהבה נפשי": חשובה ומטלטלת, באתר הבמה, ‏25 במאי 2022 גלעד גזית, 10 הצגות מומלצות שאסור לכם לפספס השנה | ספטמבר 2023, באתר פטריה, ‏3 בספטמבר 2023 משה אבוטבול, פרסום ראשון: "את שאהבה נפשי" תעובד לסרט קולנוע, באתר פרוגי, ‏19 ביוני 2022